**Icoana**

*Marilena Dumitrescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privirea ţi-e departe, pe raze de soare,

Sufletul cald aproape, iubire, candoare,

Seninătate şi deschisă ca o carte

În nimbul tău Maria, este puritate!

Ai zămislit iubirea prinsă-n veşnicie

Întrupat-ai odrasla, în cucernicie

Credinţă, smerenie, nimb şi nemurire,

Toate le-ai dat Maria, prin a ta iubire!

Suferit-ai, când fiu-ţi pe cruce l-au pus,

Pe drumul golgotei, biciuindul, l-au dus,

Tăcut-ai smerită şi cu ochi în lacrimi

Sufletul de mamă, se tânguie-n patimi…

Eşti puternica credinţă a celor mulţi

Din Univers, cu mărinimie-i asculţi,

Prin rugăciunea lor le dai siguranţă

Şi-n sufletul păcătos, le dai speranţă…

Căci tu Maria, din înnaltul ceresc

Îi acoperi cu nimbul tău dumnezeiesc,

Îi mângâi pe sărmani, pe toţi în nevoi

Prin tine mila Domnului, curge şuvoi…

Eşti pavăza celor credincioşi Maria,

Cu credinţă ţi-ai oferit fecioria

Dând viaţă fiului tău, mântuind lumea,

La icoana ta se roagă mulţimea…

..